**Prevádzkový poriadok**

**Dodatok č. 2/2019/Sá zo dňa 1. 9. 2019**

 S účinnosťou od 1. 1. 2019 nadobudla účinnosť novela Zákona č. 544/2010 Z. z. o dotáciách v pôsobnosti Ministerstva práce, sociálnych vecí a rodiny SR, ktorá sa týka najmä poskytovania dotácie na stravu.

 Dotáciu na podporu výchovy k stravovacím návykom dieťaťa (ďalej „dotácia na stravu“) možno poskytnúť na zabezpečenie obeda a iného jedla dieťaťu v  poslednom ročníku materskej škole a deťom v základnej škole. Cieľom poskytnutia dotácie na stravu je najmä podpora výchovy detí k zdravým stravovacím návykom, ako aj finančné odbremenenie rodičov detí od platenia úhrady za stravu. Finančné pásma na nákup potravín na jedno jedlo podľa vekových kategórií stravníkov, sú určené MŠVa V SR a schváleného VZN č. 4/2019 Mesta Nová Dubnica dňa 26. 6. 2019 s účinnosťou od 1. 9. 2019, nasledovne:

**-----------------------------------------------------------------------------------------------------------------**

**Kategória stravníkov desiata obed olovrant spolu doplatok stravníka**

**Deti MŠ 0,36 € 0,85 € 0,24 € 1,45 € 0,25 €**

**Žiaci 1. – 4. 1,15 € 1,15 €**

**Žiaci 5. – 9. 1,23 € 1,23 € 0,03 €**

**Dospelí a zamestnanci školy 1,33 €**

**Iné fyzické osoby 1,33 € + réžia 1,17 € 2,50 €**

**Príspevok stravníka na réžiu 20,00 € na školský rok**

 Nakoľko je schválený vyšší finančný limit (žiaci 5.-9. a deti MŠ) na jedno jedlo ako je výška dotácie, zostávajúci rozdiel je povinný zákonný zástupca uhradiť po vystavení šeku mesačne vopred do 20. dňa kalendárneho mesiaca – bezhotovostne na účet školskej jedálne.

**1/ Podmienky organizácie režimu stravovania – prihlasovanie a odhlasovanie**

* Prihlasovanie na základe prihlášky na stravu (k stiahnutiu na stránke školy)

Zákonný zástupca zodpovedá za včasné odhlásenie i prihlásenie dieťaťa zo stravy. Zákonný zástupca je povinný svoje dieťa zo stravy odhlásiť, prihlásiť 24 hodín vopred, najneskôr do 14.00 hodiny v predchádzajúci deň.

Odhlasovanie a prihlasovanie : č. t. 042/44 33 657, osobne v ŠJ.

Žiak, dieťa, ktoré bude odchádzať z našej základnej alebo materskej školy, alebo stratí záujem o školské stravovanie, vyplní odhlášku zo stravovania.

Podľa § 4 ods. 9 Zákona č. 544/2010 Z. z. sa dotácia na stravu poskytne v sume 1,20 eura za každý deň, v ktorom sa dieťa zúčastnilo výchovno-vzdelávacej činnosti alebo vyučovania na základe vyplnenej prihlášky na stravu. Ak dieťa odíde v priebehu 2 vyučovacích hodín a nevráti sa späť, nemá nárok na dotáciu, ale naopak, ak sa najneskôr po 2 vyučovacej hodine vráti a túto skutočnosť deň vopred oznámi do ŠJ, dotáciu na stravu je možné poskytnúť, to znamená, že stravník odoberie stravu v školskej jedálni.

 V prvý deň choroby dieťaťa je možné neodhlásenú stravu odobrať do vlastného, upozorňujeme, „čistého“ obedára, v čase od 11. 30 do 12.00 hodiny v zadnej časti školskej jedálne, ale v takomto prípade stravník uhrádza plnú výšku príspevku za jedlo.

V tomto prípade stravník nesplnil podmienky pre poskytnutie dotácie na podporu výchovy k stravovacím návykom dieťaťa, je zákonný zástupca povinný nahradiť škodu spôsobenú porušením povinnosti. (VZN Mesta Nová Dubnica 4/2019, interný predpis riaditeľa školy)

Naším cieľom je nastavenie takých postupov pre prípady ak rodič neodhlási svoje dieťa zo stravy, aby sme zabezpečili účelnosť a hospodárne nakladanie s finančnými prostriedkami tzn., aby sa zbytočne neplytvalo potravinami, zníženiu environmentálnej záťaže a v neposlednom rade pracovným zaťažením personálu kuchyne. Zo skúsenosti vieme, že nie vždy sa reálne dá strava odhlásiť a preto po dohode s riaditeľom školy a spolupráci s pedagógmi našej školy sa robí ešte jedno duplicitné, každodenné odhlasovanie žiakov, podľa skutočnej dochádzky počas prvej vyučovacej hodiny. Z toho vyplýva, že naším cieľom je skutočne, čo najefektívnejšie uplatnenie v praxi novely Zákona č. 544/2010 Z. z. o dotáciách v pôsobnosti MPSVaR SR, ktorá sa týka poskytovania dotácie na stravu.

 Nastavenie týchto sankčných mechanizmov, ktoré sa týkajú odhlasovania a prihlasovania ako i platenia úhrady pri nesplnení si týchto povinností, si upravuje škola v rámci svojho interného predpisu a školské stravovacie zariadenie v rámci prevádzkového poriadku.(int. stránka školy)

V Novej Dubnici dňa 6. 9. 2019

Vedúca ŠSZ: Mgr. Slobodová Ľubomíra

Riaditeľ školy: Mgr. Martin Staňo